**број:06-183-236/19-III**

На основу члана 46. Закона о локалној самоуправи („Службени гласник РС“, број 129/2007 и 83/2014-др.закон, 101/2016-др.закон и 47/2018), члана 70. Статута општине Гаџин Хан („Службени лист града Ниша Ниша“ бр. 10/2019) и члана 3. Одлуке о опшинском већу општине Гаџин Хан („Службени лист града Ниша“, бр. 83/2008 и 79/2017), члана 2. и 5. Одлуке о финансијској подршци породици („ Службенилист града Ниша“, бр.67/2002, 57/2005, 63/2017 и 23/2018) и члана 171. Закона о општем управном поступку ("Сл. гласник РС", бр. 18/2016 и 95/22018 – аутентично тумачење), одлучујући по жалби Милијане Мартиноски из Гаџиног Хана, ЈМБГ 2405989735036, против решења Општинске управе општине Гаџин Хан - Службе за за друштвене делатности, имовинско правне послове и општу управу бр: 183-85/19-IV/03 од 26.03.2019. године,

 Општинско веће општине Гаџин Хан на 10. (десетој) седници одржаној 30. маја 2019. године, доноси

Р Е Ш Е Њ Е

**ПОНИШТАВА СЕ** решење Општинске управе општине Гаџин Хан – Службе за за друштвене делатности, имовинско правне послове и општу управу бр: 183-85/19-IV/03 од 26.03.2019. године у целости **и предмет враћа првостепеном органу на поновни поступак.**

О б р а з л о ж е њ е

 Решењем Општинске управе општине Гаџин Хан - Службе за за друштвене делатности, имовинско правне послове и општу управу бр: 183-85/19-IV/03 од 26.03.2019. године, Милијани Мартиноски из Гаџиног Хана, ЈМБГ: 2405989735036, није признато право на родитељски додатак за прворођено дете Уну Мартиноски, рођене 30.07.2019. године, јер Милијана нема пребивалиште на подручју општине Гаџин Хан у трајању најмање од 6 месеци пре рођења детета.

 Против наведеног решење Милијана Мартиноски из Гаџиног Хана изјавила је жалбу дана 12.04.2019.год.

 У жалби је навела да сматра да има право на родитељски додатак јер у Гаџином Хану живи од децембра месеца 2017. године и о наведеној чињеници као доказ доставила је изјаву два сведока.

Ужалби је жалиља, обзиром да је Гаџин Хан место у коме живи од децембра 2017. године с намером да у њему стално живи односно место у коме се налази центар њених животних активности, тражила да Општинско веће поништи ожалбено решење и исто врати првостепеном органу на поновни поступак.

Жалба је благовремена, допуштена и изјављена од овлашћеног лица.

 Жалба је основана.

**Одлука о финансијској подршци породици** („ Службенилист града Ниша“, бр.67/2002, 57/2005, 63/2017 и 23/2018) прописано је:

 Члан 2: „ *Родитељски додатак остварује мајка за свако рођено дете“.*

 Члан 5. став 1.: *Право из члана 2. и 4. ове одлуке остварује мајка под условом да има*

*пребивалиште на подручју општине Гаџин Хан у трајању од* ***најмање шест месеци пре рођења детета*** *и да непосредно брине о свом детету за које је поднела захтев“.*

 Правилно је првостепени орган утврдио да жалиља, мајка детета Уне Мартиноски, има пребивалиште на територији општине Гаџин Хан од 06.06.2018. године, да је дете Уна Мартиноски рођена 30.07.2018. године и да је према редоследу рођења мајци прворођено дете, да мајка непосредно брине о детету, као и да мајка Милијана Мартиноски, нема пребивалиште од најмање 6 месеци пре рођења детета.

Жалиља је у жалбеном поступку уз жалбу приложила нови доказ, изјаву два сведока ОВ бр. 035-592/2019 од 19.03.2019.год., који доказује пребивалиште мајке на територији општине Гаџин Хан од 20.12.2017. године, односно дуже од 6 месеци у односу на месец рођења детета.

 Стога ће првостпени орган у поновном поступку правилно и потпуно утврди чињенично стање, тако што ће ценећи доказе сваког појединачно и свих заједно оценити и доказ - изјава два сведока о чињеници од када жалиља живи са својим супругом на наведеној адреси, односно од када је наведено место фактички њено пребивалиште и на основу тага донети правилну и на закону засновану одлуку.

 У складу са овлашћењим из члана 171. Закона о општем управном поступку донета је одлука као у изреци.

Против овог решења може се покренути управни спор у року од 30 дана од дана пријема решења.

број:06-183-236/19-III

У Гаџином Хану дана 30. маја 2019. године

**ОПШТИНСКО ВЕЋЕ ОПШТИНЕ ГАЏИН ХАН**

 ПРЕДСЕДНИК

Марија Цветковић